Tuis | Media Releases | Nuwe arbeidsonrus dreig weer by Poskantoor
Daar is steeds groot probleme by die SA Poskantoor en die moontlikheid van hernieude arbeidsonrus is nie uitgesluit nie, sê adv. Anton Alberts, die VF Plus se parlementêre woordvoerder ook kommunikasie.
Die skrywe meld dat daar teen CWU gediskrimineer word omdat hulle nie goeie verhoudinge met Cosatu en die regering het nie en dat selfs die polisie gebruik word om in te gryp in 'geringe arbeidsgeskille'.
Die dreigement word gemaak dat die situasie 'n 'tydbom' is en dat CWU sy lede reeds gemobiliseer het om 'strate toe te gaan' indien die minister nie ingryp en Lushaba uit sy pos verwyder nie.
Adv. Alberts sê die dreigemente moet ernstig opgeneem word en die minister moet dringend ingryp om die situasie te ontlont om te verhinder dat die Poskantoor die pad van ESKOM loop.